Teksta noraksts video

**““Nacionālā eTwinning balva 2022” uzvarētājs - projekts “An origami trip around the world””**

(latviski – “Origami ceļojums apkārt pasaulei”)

|  |  |
| --- | --- |
| **Audio** | **Vizuālā informācija** |
| [Enerģiska mūzika] | Areāls skats uz skolu, baznīcu un ielu krustojumu. |
| [Enerģiska mūzika] | Skolas iekštelpās redzams karogs ar portretu profilā un tekstu “J. Pilsudska Daugavpils valsts poļu ģimnāzija” latviski un poliski. |
| [Enerģiska mūzika] | Klasē notiek mācību stunda. Bērni sēž pa pāriem solos un sarunājas. Skolotāja stāv klases priekšā. |
| Mani sauc Anna Beļska. Es esmu angļu valodas skolotāja Juzefa Pilsudska Daugavpils valsts poļu ģimnāzijā un esmu arī eTwinning vēstniece. | Sieviete sniedz interviju klases telpā.  Anna Beļska. J. Pilsudska Daugavpils valsts poļu ģimnāzijas angļu valodas skolotāja. |
| Es iesaistos eTwinning programmā un projektos, jo tas dod daudzus ieguvumus skolēniem. Ja skolēni iesaistās jau sākumskolā eTwinning projektos, tad spriežot pēc maniem vecāko klašu skolēniem, jau 8.klasē viņi paši var gan izdomāt, gan izplānot un īstenot kvalitatīvu eTwinning projektu. | Redzama skolas ēka no ārpuses un skolotāja, kura iet uz mācību stundu.  Vienā kadrā redzami ierāmēti apbalvojumi un atzinības raksti. |
| eTwinning projekts “Origami ceļojums apkārt pasaulei” tika īstenots viena mācību gada laikā. No Latvijas piedalījās 4.klase, no Grieķijas 5.klase. | Anna Beļska sniedz interviju klasē. |
| No Itālijas un Zviedrijas piedalījās 1.klasītes. | Uz galda ir salikti dažādi origami dzīvnieki. |
| Projekta sākumā skolotāji vienojās, ka mēs izmantosim origami tehniku, bet projekta aktivitātes skolēni izdomāja paši. | Skolotāja vada mācību stundu. |
| Origami tehnika ir, ka no papīra izdara dažādas figūras. | Vitālijs. J. Pilsudska Daugavpils valsts poļu ģimnāzija.  Zēns sniedz interviju klasē. |
| Vajag vienu lapu un vajag salocīt lapu dažās vietās. Mēs internetā skatījāmies un mūsu partneri arī darīja un filmēja. | Anna (skolniece). J. Pilsudska Daugavpils valsts poļu ģimnāzija.  Bērns loka origami figūru. Tad kadrs pārlec uz meiteni, kura sniedz interviju klases telpā. |
| Mēs filmējām ar telefonu uz fona, kuru uzzīmēja viena no projekta dalībniecēm. Un mums pēc tam partneri vēl atsūtīja otro daļu un trešo. Un mums izveidojās vienots stāsts. | Pjotors. J. Pilsudska Daugavpils valsts poļu ģimnāzija.  Cits zēns sniedz interviju klases telpā, vienlaikus redzams kā kkolēni sēž solos. |
| Tur bija vardes. Viņa lēca uz ciparu mājas un tur vajadzēja saskaitīt, cik viņas lēca. Es uztaisīju četras vardes. Lai uztaisītu vienu vardi, piemēram, vajag divas minūtes. | Sofija. J. Pilsudska Daugavpils valsts poļu ģimnāzija.  Cita meitene sniedz interviju klases telpā. |
| Mans mīļākais dzīvnieks šajā projektā ir suns vai čūska. Mēs darījām stāstu par viņiem un to filmēja. Man ļoti patika. | Patrīcija. J. Pilsudska Daugavpils valsts poļu ģimnāzija.  Trešā meitene sniedz interviju klases telpā.  Intervijas laikā redzams kā skolēni iekārtojas skolas solos. Meitene tuvplānā spēlējas ar origami. |
| Katra partnervalsts izvēlējās trīs dzīvniekus, izveidoja video pamācības, kā šos dzīvniekus veidot, izmantojot origami tehniku. Šīs video pamācības sūtījām partneriem, lai viņi pa soļiem varētu izgatavot mūsu dzīvniekus. Savukārt viņi sūtīja savas video pamācības. Kad visi dzīvnieki origami tehnikā bija izveidoti, tad mēs izdomājām stāstu, kurā galvenie varoņi bija šie mūsu izvēlētie un izgatavotie dzīvnieki. Stāstā risinājām ar ekoloģiju saistītu problēmu - ūdens trūkumu. Šis stāsts tika arī ekranizēts, un katra valsts nofilmēja vienu epizodi. Skolēni arī veidoja video mācību uzdevumus matemātikā un angļu valodā, iesaistot mūsu origami tehnikā izveidotos dzīvniekus, par tēmām, kuras viņi mācījās attiecīgi matemātikā un angļu valodā. | Anna Beļska sniedz interviju klasē. Intervijas laikā rāda skolēnu sagatavotos video un attēlus no projekta materiāliem. |
| Matemātikā vajadzēja skaitīt, reizināt, dalīt un atņemt. Angļu valodā tas bija ļoti ilgi darīt šo procesu, jo vajadzēja visu pārtulkot, filmēt, ievietot dažādas skaņas, tekstu un nosūtīt skolotājai. | Vitālijs (pirmais zēns) sniedz interviju klases telpā.  Redzami kadri no mācību stunda. |
| Es iesaistījos matemātisko uzdevumu veidošanā un filmēšanā, jo matemātika un angļu valoda ir mani mīļākie priekšmeti. Īpaši patika strādāt pāros un grupās ar klases biedriem un projekta partneriem. | Anatolijs. J. Pilsudska Daugavpils valsts poļu ģimnāzija.  Trešais zēns sniedz interviju klases telpā.  Tuvplānā redzams zēns ar domīgu sejas izteiksmi. Kadrs pārlec uz skolas ēku no ārpuses. Intervijas audio skan fonā. |
| Mēs iesaistījām piecus mācību priekšmetus - angļu valodu, matemātiku, dizainu un tehnoloģijas, datoriku un CLIL stundas. Skolēni ir darbojušies patstāvīgi, visus produktus viņi izveidoja paši, kaut gan viņi vēl bija sākumskolas skolēni. Man bija uzraugoša un mentora loma. Pedagogam galvenais ieguvums ir tas, ka skolēni darbojas paši patstāvīgi, notiek pašvadīta mācīšanās. Viņi arī attīsta savu radošumu, sadarbības prasmes, pēc tam arī nebaidās uzstāties un prezentēt savus darbus un labprāt iesaistās projektos. | Anna Beļska sniedz interviju klases telpā. Redzami arī kadri no mācību stundas. |
| [Enerģiska mūzika] | Jaunatnes starptautisko programmu aģentūras, Līdzfinansē Eiropas Savienība un eTwinning logo. |